На основу Решења о банкротству Привредног суда у Сремској Митровици, број предмета Ст.бр.277/2012 од 25.09.2012 године, а у складу са чланoвима 131., 132. и 133. Закона о стечају и Националним стандардом број 5 о начину и поступку уновчења имовине, стечајни управник стечајног дужника

**KOMPANIJА**  **BIG BULL DOO у стечају, из Бачинаца, ул. Сремска 36**

**ОГЛАШАВА**

**Продају непокретне имовине стечајног дужника груписане у четири имовинске целине**

**методом јавног прикупљања понуда**

**Предмет продаје** **су** **следеће четири имовинске целине:**

**ЦЕЛИНА БРОЈ 1 (треће оглашавање)**

**Пословни простор** површине 222,65 м2 који се налази у саставу зграде занатства и личних услуга у Београду ул Јужни Булевар број 144 објекат А 1. Објекат изграђен без одобрења за изградњу на парцели број 4600/1која је уписана у ЛН бр 2762 КО Врачар у Београду. Пословни простор који је предмет продаје представља ванкњижно власништво стечајног дужника, **Процењена вредност пословног простора 53.280.000,00 динара Депозит за учешће у поступку продаје износи 10.656.000,00 динара**

**ЦЕЛИНА БРОЈ 2 ( прво оглашавање)**

**Трособан стан, нумеричке ознаке 15-Ц корисне површине 64,00 м2** на петом спрату стамбено- пословне зграде у Београду, ул. Ђаковачка бр 9 која је саграђена на парцели број 3232 и уписана у Лист непокретности број 4944 К.О. Звездара у Београду. **Процењена вредност наведене непокретности износи 13.129.928.00 дин Депозит ради учешћа у поступку продаје износи 2.625.985,60 динара.**

**ЦЕЛИНА БРОЈ 3 ( прво оглашавање** )

**Двособан стан, нумеричке ознаке 13-Ц корисне површине 51,00 м2 на** петом спрату стамбено- пословне зграде у у Београду, ул. Ђаковачка бр. 9 која је саграђена на парцели број 3232 и уписанаа у Лист непокретности бр 4944 К.О. Звездара, Београд. **Процењена вредност наведене непокретности износи 10.537.747,96 дин Депозит ради учешћа у поступку продаје износи 2.107.549,59 дин**

**ЦЕЛИНА БРОЈ 4 ( прво оглашавање** )

**Гаражно место број 3** **површине 12 м2** које се налази у подруму стамбено-пословне зграде у Београду, у улици Ђаковачка број **9** на парцели бр 3232 која је уписана у Лист непокретности бр 4944 К.О. Звездара - Београд.. **Процењена вредност наведене непокретности износи 1.000.072,74 дин**

**Депозит ради учешћа у поступку продаје износи 200.014,54 дин.**

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде*.***

**Право на учешће имају сва правна и физичка лица која**:

1. након преузимања предрачуна изврше уплату ради откупа продајне документације у износу од **50.000,00+ ПДВ дин** за имовинске целине од редног броја 1 до 3 ( пословни простор и станови), **односно 25.000,00 + ПДВ** за имовинску целину под редним бројем 4.( гаражно место). Предрачун се може преузети сваког радног дана у седишту стечајног дужника у Бачинцима (Општина Шид) ул Сремска бр 36 у времену од 09,00 – 15,00 часова, уз претходну најаву стечајном управнику путем телефона број 060/752 98 10 или примити предрачун електронским путем упућивањем захтева за доставу предрачуна за откуп продајне документације на е-mail адресу стечајног управника: zoranmborislav@yahoo.com. **Рок за откуп продајне документације је 06. децембар (четвртак) 2018. године**
2. **уплате депозит са позивом на редни број имовинске целине из огласа** на текући рачун стечајног дужника број **200—2634950401892-42** код банке Поштанска штедионица ад Београд

**или положе неопозиву првокласну банкарску гаранцију** наплативу на први позив, најкасније **5 дана** пре одржавања продаје. **Рок за уплату депозита је најкасније 06. децембар 2018. године.**

У случају да се као депозит положи првокласна банкарска гаранција, оригинал исте се ради провере мора доставити лично стечајном управнику **најкасније** **до 06. децембра 2018. године до 12 часова.** Уколико на јавном отварању писмених понуда победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција. Банкарска гаранција мора имати рок важења до 11.02.2019 год.У обзир ће се узети банкарске гаранције које пристигну на назначену адресу и назначено време,

1. **потпишу Изјаву о губитку права на враћање депозита**. Изјава чини саставни део продајне документације.

Имовина се купује у виђеном стању и **може се разгледати након откупа продајне документације** сваким радним даном у времену од 10 – 15 часова а **најкасније 7 дана пре заказане продаје** (уз претходну најаву стечајном управнику). Затворене понуде са назнаком на коверти „Понуда - не отварати“ достављају се на адресу седишта стечајног дужника  **Бачинци (Општина Шид ) улица Сремска бр 36.**

У разматрање ће се узети само понуде у писаној форми, достављене у у затвореним ковертама, са назнаком „Понуда - не отварати“ на коверти, називом стечајног дужника и позивом на имовинску целину на коју се понуда односи а које пристигну на назначену адресу до назначеног времена.

**Крајњи рок за достављање понуда је 11. децембар 2018 године (уторак) до 10,45 часова**

**Запечаћена коверта са понудом треба да садржи:**

пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

безусловну понуду, уз навођење јасно одређеног износа на који понуда гласи;

доказ о уплати депозита или копију гаранције;

потписану изјаву о губитку права на повраћај депозита

извод из регистра привредних субјеката и ОП образац ако се као потенцијални пријављује правно лице.

фотокопију овереног пуномоћја за заступање на јавном отварању писмених понуда, ако отварању присуствује овлашћени представник.

Стечајни управник неће разматрати понуде које не садрже јасно одређени износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Јавно отварање понуда одржаће се дана 11. децембра 2018 у 11,00 часова (15 минута по истеку** **времена за предају понуда)** на адреси: Бачинци, /Општина Шид/ Ул. Сремска 36 у присуству Комисије формиране одлуком стечајног управника и уз присуство представника свих понуђача..**Позивају се чланови Одбора поверилаца да присуствују отварању понуда**. Отварању понуда приступиће се и ако чланови Одбора поверилаца или неко од понуђача не присуствује продаји.

Стечајни управник отвара понуде тако што**: 1.** чита правила у поступку јавног прикупљања писаних понуда **2.**отвара достављене понуде, **3**.уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту **4**. рангира понуђаче према висини достављених понуда **5**. проглашава најбољег понуђача за купца уколико је највиша понуђена цена изнад 50% од процењене врдности предметне продај  **6**. доставља понуду најбољег понуђача Одбору поверилаца на изјашњење уколико је иста нижа од 50% од процењене вредности предмета продаје **7**. одржава ред на јавном отварању понуда, **8**. потписује записник.

Стечајни управник је дужан да прихвати највишу достављену понуду, уколико је она изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје стечајни управник је дужан да пре прихватања понуде добије сагласност Одбора поверилаца. Стечајни управник ће вратити депозит сваком понуђачу чија понуда не буде прихваћена у року од **три дана од дана одржавања продаје*.***

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеним Националним стандардом бр. 5. Купопродајни уговор се потписује у **року од 3 радна дана** од дана проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене **у року од 8 (осам)** дана од дана потписивања Уговора. Свако лице које је стекло право на учешће у складу са условима прописаним овим огласом, губи право на повраћај депозита у складу са Изјавом о губитку права на враћање депозита.**Понуђач губи право на поврат депозита у случају да: 1.** не поднесе понуду **2.** поднесе понуду која не садржи обавезне елементе **3.** ако проглашени купац не потпише записник **4.**као проглашени купац одбије да потпише уговор о купопродаји у предвиђеном року и у прописаној форми **5.** или буде проглашен за купца а не уплати купопродајну цену у целости у предвиђеном року и на прописани начин

Порезе и трошкове који произилазе из купопродајног уговора у целости сноси купац.

Особа за контакт: стечајни управник Борислав Зоран, **мобилни телефон: 060/752-98-10**, **e-mail zoranmborislav@yahoo.com**.